Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
Programovania CNC zariadení v drevospracujúcom priemysle

								Ing. Ivan Stankovský, CSc.
									Riaditeľ
								Štátny inštitút odborného vzdelávania  								Bellova 54/A, 837 63 Bratislava

Názov vzdelávacieho programu:
Programovania CNC zariadení v drevospracujúcom priemysle
Zdôvodnenie vzdelávacieho programu:
Rýchly vývoj vedy a výskumu a rozvoj nových technológii si vyžadujú aj efektívnejšiu spoluprácu školy a výrobnej sféry. Veľkou príležitosťou je zavádzanie a zdokonaľovanie systému duálneho vzdelávania, ktoré bude klásť vyššie nároky na prípravu učiteľov odborných predmetov.
Vzdelávací program priamo reflektuje na požiadavky praxe, konkrétne aby absolvent SOŠ technického zamerania ovládal prácu s CNC obrábacím centrom aspoň na úrovni operátora CNC obrábacieho centra (návrh jednoduchého programu, jeho odladenie a spustenie na CNC obrábacom centre). Danej požiadavke sa musia prispôsobovať aj samotní pedagógovia stredných škôl, preto je nevyhnutné ich neustále vzdelávať v danej oblasti. Program bol navrhnutý aj na základe dopytu pedagógov, ktorí si uvedomujú potrebu rozširovania a zvyšovania svojej kvalifikácie v danej oblasti. Sú medzi nimi pedagógovia, ktorí sa s programovaním stretli len na teoretickej úrovni, alebo pedagógovia ktorí sa sami, alebo v rámci základného kurzu vykonaného dodávateľom CNC technológie, naučili základy programovania. Hľadajú možnosť ako si svoje poznatky v danej oblasti upevniť, rozšíriť a overiť so spätnou väzbou u lektora s praktickými skúsenosťami.
Špecifikom daného vzdelávacieho programu je názornosť. Účastník si vypočuje inštruktáž lektora, sám si vysvetľované učivo osvojí v rámci cvičenia a otestuje nacvičené priamo v reálnej situácii na CNC obrábacom centre – hneď vidí výsledok svojej práce. Druhým špecifikom je adresnosť, možnosť v rámci cvičení vyskúšať si prácu na objektoch, ktoré bude vyučujúci využívať priamo vo výučbe, či už ako modelový príklad, alebo učebnú pomôcku. Inak povedané je ušitý na mieru pedagóga.
Získané poznatky je možno priamo aplikovať vo výchovno-vzdelávacom procese na jednotlivých stredných odborných školách, pri tvorbe demonštračných vyučovacích hodín odborných predmetov a praxe.
Na program môže nadviazať vzdelávací program Automatizované programovanie CNC v drevospracujúcom priemysle pomocou 3D CAM softveru, ktorý je priamym pokračovaním daného vzdelávacieho programu.
Druh kontinuálneho vzdelávania:
aktualizačné vzdelávanie
Forma kontinuálneho vzdelávania:
Prezenčná forma s praktickými cvičeniami

Hlavný cieľ:
Vzdelávací program ponúka učiteľom odborných predmetov a majstrom odbornej výchovy rozšírenie znalostí a praktických skúseností v priamom – ručnom programovaní CNC strojov a zariadení. Zdokonalí ich v príprave NC programu priamo v riadiacom systéme, alebo mimo riadiaceho systému CNC stroja na PC (v špeciálnom software umožňujúcom okrem písania a editácie NC programu aj jeho jednoduchú simuláciu a overenie). Pomocou praktických cvičení ich prevedie všetkými etapami zhotovenia modelovej súčiastky (príprava, programovanie, samotná realizácia), čo môžu následne aplikovať vo vzdelávacom procese pri tvorbe želaného výsledku - výstupu práce študentov v bloku vyučovacích hodín na SOŠ technického zamerania.
Cieľom je získanie teoretických znalostí a praktických skúseností nevyhnutných k zvládnutiu problematiky priameho programovania CNC strojov, na úrovni ktorá im umožní ich priamu aplikáciu vo vyučovacom procese. Účastník absolvovaním programu získa kompetencie nevyhnutné k samostatnej tvorbe výukových modelov a reálne použiteľných súčiastok.
Praktické využitie poslúži pri vytváraní netypických učebných pomôcok, pri ročníkových prácach študentov, SOČ a praktickej časti maturitných skúšok. Program sa bude realizovať tak, aby umožnil využívať vzdelávanie formou skupinovej práce účastníkov za koordinácie a metodického vedenia lektora.
Špecifické ciele:
•	aktualizovať poznatky z problematiky CNC obrábacích strojov, ich konštrukcie a systémov riadenia,
·	rozšíriť znalosti z oblasti implementácie CNC strojov vo výrobnom procese v rámci globálneho podnikového systémov tzv. CIM - Computer integrated manufacturing,
·	oboznámiť sa s konkrétnymi CNC strojmi, zoznámiť sa s pracovným prostredím programu a jeho základným užívateľským nastavením,
·	posilniť schopnosti a zručnosť pri tvorbe plošného dielca – aplikácia vŕtania
 a multi-vŕtania,
·	precvičiť tvorbu zložitého plošného dielca – aplikácia frézovanie kontúr, frézovanie káps a gravírovania,
·	posilnenie kompetencie pre získanie konkrétnych výstupov práce študentov vo vyučovacom procese.
.

Obsah vzdelávacieho programu:
Témy: 	Forma	Časový
rozsah	
CNC obrábacie stroje ich konštrukcia a princíp riadenia, podstata programovania CNC strojov.	prezenčná teoretická	3h 
(3hT)	
Zoznámenie s konkrétnymi CNC strojmi, zoznámenie s pracovným prostredím programu, základné užívateľské nastavenia programu.	prezenčná teoretická praktická	2h (1hT+1hP)	
Tvorba 2D modelu priamo v programe, import externého 2D modelu.	prezenčná praktická	2h
(2hP)	
Voľba nástrojov, editovanie databázy nástrojov	prezenčná praktická	1h
(1hP)	
Programovanie operácii:
o	 vŕtanie,
o	 multi-vŕtanie,
o	 čelné frézovanie,
o	 frézovanie kontúr
o	 frézovanie kaps,
o	 nestingové frézovanie,
o	 gravírovanie.	prezenčná praktická	5h
(5hP)	
Simulácia obrábania, generovanie NC kódu.	prezenčná  praktická	1h
(1hP)	
Príprava CNC centra k práci kalibrácia, vkladanie nástrojov a editácia nástrojov, transfer NC kódu do riadiaceho programu CNC obrábacieho stroja	prezenčná praktická	1h
(1hP)	
Priama realizácia projektu na CNC.	prezenčná - praktická	1h
(1hP)	
Praktická úloha č.1 tvorba jednoduchého plošného dielca I. – aplikácia vŕtania a multi-vŕtania, vŕtanie pod uhlom	prezenčná praktická	2h
(2hC)	
Praktická úloha č.2 tvorba zložitého plošného dielca II. – aplikácia frézovanie kontúr, frézovanie 3D kontúr, frézovanie káps	prezenčná  praktická	4h
(3hC)	
Praktická úloha č.3 tvorba zložitého plošného dielca III. – aplikácia obrábania vo viacerých rovinách a gravírovania.	prezenčná praktická	3h
(3hC)	
SPOLU 		25
(4hT+12hP+9hC)	

Profil absolventa:
•	Absolvent vzdelávacieho programu si prehĺbi znalosti o CNC zariadeniach a ich programovaní
•	upevní si schopnosť nastavovať a ovládať CNC zariadenie a zvýši zručnosť pri obsluhe
•	Ovláda prípravu CNC centra k práci - kalibráciu, vkladanie nástrojov a editácia nástrojov vie realizovať transfer NC kódu do riadiaceho programu CNC obrábacieho stroja
•	Absolvent si pripraví podklady, konkrétnu súčiastku a učebné pomôcky pre zadanie praktickej úlohy na vyučovacej hodine na SOŠ. Účelom je návrh a vypracovanie konkrétnej prípravy na vyučovaciu hodinu.
Rozsah vzdelávacieho programu:
25 hodín, všetky prezenčne
Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória: učiteľ, majster odbornej výchovy
Podkategória:	
učiteľ pre nižšie stredné odborné vzdelávanie , stredné odborné vzdelávanie a   úplné stredné odborné vzdelávanie 
Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou 
Kariérová pozícia: nešpecifikovaná
Vyučovací predmet:
	Predmety zamerané na opracovanie materiálov a obrábanie
Podmienky pre zaradenie uchádzačov:
	Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie odborných elektrotechnických alebo strojárskych predmetov v súlade s vyhláškou MŠ SR č. 437/2009 Z. z. 
-	Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ 
-	Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi 
Spôsob ukončovania a požiadavky na ukončovanie:
-	účasť aspoň 80% na vzdelávacom programe
-	prezentácia pred účastníkmi a lektorom 
Témy prezentácie: 
-	prezentovanie použitých postupov k tvorbe reálnej súčiastky od štádia ideového návrhu, cez postup programovania (zvolených metód programovania a stratégii opracovania), až po samotnú realizáciu súčiastky a odporúčania pre praktické využitie na vyučovaní.
Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov – Prof. Ing. Mikuláš Siklienka, PhD, dekan Drevárskej fakulty a vedúci katedry Obrábania dreva TU vo Zvolene.
Lektori vzdelávacieho programu:
Lektori v centrách odborného vzdelávania so zodpovedajúcim zameraním, lektori v centrách ďalšieho vzdelávania univerzít a vysokých škôl s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci firiem s minimálne trojročnou praxou v odbore a lektorskou praxou.
Finančné, materiálne zabezpečenie:
Všetky náklady účastníka vzdelávania hradí vysielajúca organizácia, resp. účastník sám.
Materiálne, technické a informačné zabezpečenie:
K uskutočneniu vzdelávacej aktivity je potrebná počítačová učebňa s patričným softwarovým vybavením (CAD program generujúci výstup v DXF formáte napr. AutoCAD, špeciálny software umožňujúcom okrem písania a editácie NC programu aj jeho jednoduchú simuláciu a overenie napr. Xilog) 3 osé CNC obrábacie centrum
Učebné zdroje budú spracované garantom a lektormi vzdelávania.
Návrh počtu kreditov:
7 kreditov
	5 kreditov za absolvovanie aktualizačného vzdelávania
	2 kredity za absolvovanie záverečnej prezentácie pred lektorom a účastníkmi vzdelávania